II. 



Bryophyta nonnulla in terra hyperborea 

 Grant Land collecta. 



New York Botanical Garden mihi recenter bryophyta 

 nonnulla indeterminata misit, in itineribus arcticis America- 

 norum annis 1902 et 1906, duce clarissimo Peary, perfectis, 

 collecta. 



Bryophyta inf ra enumerata partim anno 1902 a Pearyipso 

 ad Fort Gonger, locum in Grant Land sub parallelo 81° 40' 

 latitudinis borealis situm, partim anno 1906 a doctore L. J. Wolf 

 ad Wrangle Bay et Lincoln Bay, loca terræ Grant Land 

 sub parallelo 82° 27' sita, collecta sunt. 



Collectio mihi missa haud magna est, sed magni momenti, 

 si latitudinem borealem extremam respicias. Nunqvam prius 

 bryophyta adeo boreali loco collecta sunt. 



Collectio tota 62 species bryophytorum continet, qvarum 

 species 5 ad ordinem hepaticarum et species 57 ad muscorum 

 verorum ordinem pertinent. 



Una species et duo varietates novæ sunt. 



Species omnes habitum arcticum peculiarem, præsertim fo- 

 lia brevia, summopere præbent. 



Perpauci musci sporogonium adeo borealibus locis proferunt. 

 Sunt hi: 



